stanford-oval/wikipedia huggingface dataset:
Telekarelia

Telekarelia Oy oli Elisan omistama puhelinyhtiö, joka toimi Pohjois-Karjalassa. Sen toiminnan sulauttamisesta Elisaan päätettiin elokuussa 2013.
Telekarelia Oy:n huomattava markkinavoima -alue (HMV-alue) käsitti Enon, Kontiolahden, Kiihtelysvaaran, Pyhäselän (ei Reijolaa) ja Outokummun kunta-alueet. Yhtiö tarjosi sekä matkapuhelin-, että laajakaistaliittymiä (ISDN, ADSL). Outokummussa yhtiö tarjosi myös kaapelitelevisiopalveluita.
Historia

Telekarelian nykyinen toiminta-alue sai ensimmäisen toimilupansa puhelinverkolle vuonna 1899. Tällä saatiin lupa rakentaa linja Kaltimosta Joensuuhun. Luvan saaja oli Kaltimon Puuhiomo Oy. Toiminta tehostui vuonna 1905, jolloin perustettiin Kontiolahden kirkonkylään Telefooni osakeyhtiö.
Tämän jälkeen alueelle perustettiin alueellisia puhelinyhtiöitä seuraavasti: Hammaslahden Telefooni Oy (1907), Heinävaaran Telefooni Oy (1910), Enon Telefooni Oy (1910), Jakokosken Telefooni Oy (1911) ja Uimaharjun Telefooni Oy (1914).[lähde? ]
Varsinaisen Telekarelian kantayhtiönä pidetään Pielisjoen Puhelin Oy:tä. Se syntyi vuoden 1955 lopussa, kun Enon Puhelin Oy, Uimaharjun Puhelin Oy, Jakokosken Puhelin Oy ja Kontiolahden Puhelin Oy sulautuivat yhteen. Vuonna 1957 perustettiin Pielisjoen Puhelin Oy:n aloitteesta verkkoryhmätoimikunta, johon tulivat myös mukaan Hammaslahden ja Viinijärven puhelinyhtiöt sekä myöhemmin Kiihtelysvaaran Puhelin Oy.
Myöhemmin yhteistyön tuloksena Hammaslahden Puhelin Oy ja Kiihtelysvaaran Puhelin Oy liittyivät Pielisjoen Puhelin Oy:hyn. Samalla Pielisjoen Puhelin Oy nimi muutettiin Joensuun Seudun Puhelin Oy:ksi. Joensuun Seudun Puhelin Oy aloitti toimintansa vuoden 1960 alusta. Yhtiön nimi muuttui vuonna 1994 Puhelin Oy Telekareliaksi.
Vuonna 2012 Elisa ilmoitti ostavansa Telekarelian.
Aiheesta muualla

Telekarelian kotisivu
Telekarelia Oy (Pörssitiedon yhtiöesitys)
Teneriffanhelmikkä

| Teneriffanhelmikkä |
| --- | --- |
 Teneriffanhelmikkä Kalifornian yliopiston kasvitieteellisessä puutarhassa.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Pooideae
Suku::  Helmikät Melica
Laji::  teneriffae
Kaksiosainen nimi
 Melica teneriffae  Hack. ex Christ 
Katso myös
   Teneriffanhelmikkä Wikispeciesissä   Teneriffanhelmikkä Commonsissa 
Infobox OKVirheellinen NIMI-arvo: 
Teneriffanhelmikkä (Melica teneriffae) on heinäkasvien (Poaceae) heimoon, helmiköiden (Melica) sukuun kuuluva kasvilaji. Se on huhti–kesäkuussa kukkiva heinälaji, jota kasvaa endeemisenä Kanariansaarilla. Lajia tavataan ainoastaan Teneriffan, Gomeran, Gran Canarian ja Lanzaroten saarilta.
Aiheesta muualla

Global Biodiversity Information Facility (GBIF): Melica teneriffae (englanniksi)
Tampico (Illinois)

| Tampico |
| --- | --- |
 Tampicon pääkatu.

 Koordinaatit:  
Valtio:  Yhdysvallat
Osavaltio:   Illinois
Piirikunta:  Whiteside
Pinta-ala:  
 – Kokonaispinta-ala:  1,00 km²
 – Josta vettä:  0,00 km² (0 %)
Korkeus:  200 m
Väkiluku (2010):  790
 – Väestötiheys:  746,98 as./km²
Aikavyöhyke:  UTC-6 (kesäaika UTC-5)
Infobox OKVirheellinen NIMI-arvo: 
Tampico on kylä Whitesiden piirikunnassa, Illinois’n osavaltiossa Yhdysvalloissa. Kylässä oli 790 asukasta vuonna 2010. Kylän tunnetuin asukas on Yhdysvaltain presidentti Ronald Reagan, joka syntyi siellä ja asui siellä osan lapsuuttaan. Kylässä on Ronald Reagan -syntymäkotimuseo.
Star Wars: Pikkujedien seikkailut

| Star Wars: Pikkujedien seikkailut> Star Wars: Young Jedi Adventures |
| --- | --- |
Tyyli:   esikoulu  science fiction  tietokoneanimaatiosarja 
Perustuu:  George Lucasin luomaan maailmaan ja hahmoihin
Pääosissa:   Jamaal Avery Jr.  Emma Berman  Juliet Donenfeld  Dee Bradley Baker  Jonathan Lipow  Piotr Michael 
Alkuperämaa:   Yhdysvallat
Verkko:   Disney+  Disney Junior 
Esitetty:  2023-5-44. toukokuuta 2023 –  jatkuu edelleen
Tuotantokausia:  1
Jaksoja:  25
Tuotanto
Vastaava(t) tuottaja(t):   James Waugh  Jacqui Lopez  Josh Rimes  Michael Olson 
Säveltäjä(t):  Matthew Margeson
Tuotantoyhtiö(t):   Lucasfilm  Lucasfilm Animation  Wild Canary Animation  ICON Creative Studio 
Levittäjä:  Disney Platform Distribution
Aiheesta muualla
IMDb 
Star Wars: Pikkujedien seikkailut (engl. Star Wars: Young Jedi Adventures) on tieteisfiktiivinen Disney+-tilausvideopalveluun julkaistava animaatiosarja, joka sijoittuu George Lucasin luomaan Tähtien sota -universumiin. Sarja sijoittuu Uljaan tasavallan aikakaudelle, 200 vuotta ennen Skywalker-saagan elokuvia, ja kertoo lapsioppilaista, jotka yrittävät oppia jediritareiksi.
Ensimmäisen tuotantokauden ensimmäiset seitsemän jaksoa julkaistiin Disney+:aan 4. toukokuuta 2023. Lisäksi kyseisenä päivänä kaksi ensimmäistä jaksoa esitettiin Disney Juniorilla. 27. maaliskuuta 2023 YouTubeen julkaistiin myös kuusi lyhytelokuvaa, jotka tulivat myöhemmin myös Disney+:aan.
Äänirooleissa > Alkuperäiset

| 0 | 1 | 2 |
| --- | --- | --- |
|  Jamaal Avery Jr.  | … |  Kai Brightstar   |
|  Emma Berman  | … |  Nash Durango   |
|  Juliet Donenfeld  | … |  Lys Solay   |
|  Dee Bradley Baker  | … |  Nubs   |
|  Jonathan Lipow  | … |  RJ-83   |
|  Piotr Michael  | … |  Yoda   |
|  Trey Diaz Murphy  | … |  Cyrus Vuundir / Taborr Val Dorn   |
Äänirooleissa > Suomenkieliset

| 0 | 1 | 2 |
| --- | --- | --- |
|  Kosmo Salminen  | … |  Kai Brightstar   |
|  Jemina Haukka  | … |  Nash Durango   |
|  Hilda Koskinen  | … |  Lys Solay   |
|  Jukka Rasila  | … |  Yoda   |
|  Alvar Lisko  | … |  Cyrus Vuundir / Taborr Val Dorn   |
|  Panu Kangas  | … |  EB-3   |
|  Anni-Maija Koskinen  | … |  sivuäänet   |
Suomenkielisen version ohjauksesta vastaa Emilia Nyman ja käännöksestä Aki Heinlahti.
Jaksot > Lyhytelokuvat (2023)

| № | Nimi | Julkaistu |
| --- | --- | --- |
| 1 | Tapaa nuoret jedit (engl. Meet the Young Jedi) | 2023-3-2727. maaliskuuta 2023 |
| 2 | Lysin olentoseikkailu (engl. Lys’ Creature Caper) | 2023-3-2727. maaliskuuta 2023 |
| 3 | Kain uhkarohkea droidin pelaatus (engl. Kai’s Daring Droid Rescue) | 2023-3-2727. maaliskuuta 2023 |
| 4 | Nubs ja kukkakatastrofi (engl. Nubs and the Flower Fiasco) | 2023-4-33. huhtikuuta 2023 |
| 5 | Nashin Firehawk vauhdissa (engl. Nash’s Firehawk Frenzy) | 2023-4-1010. huhtikuuta 2023 |
| 6 | Taborrin merirosvotempaus (engl. Taborr’s Pirate Showdown) | 2023-4-1717. huhtikuuta 2023 |
Aiheesta muualla

Star Wars: Pikkujedien seikkailut Internet Movie Databasessa (englanniksi)
Star Wars: Pikkujedien seikkailut Jedipediassa
Star Wars: Pikkujedien seikkailut Wookieepediassa (englanniksi)
Tattoos & Tequila

| Tattoos & Tequila Vince Neil |
| --- | --- | --- |

Studioalbumin tiedot
 Julkaistu: 22. kesäkuuta 2010
 Tuottaja(t): Vince Neil
 Tyylilaji: glam metal, hard rock
 Kesto: 41.13
 Levy-yhtiö: Eleven Seven Music
Vince Neiln muut julkaisut
| Live at the Whisky: One Night Only 2003 | Tattoos & Tequila 2010 |   |
Tattoos & Tequila on glam metal -yhtye Mötley Crüen laulajan Vince Neilin kolmas sooloalbumi vuodelta 2010. Albumi on Neilin ensimmäinen soolojulkaisu vuonna 2003 julkaistun Live One Night Only -albumin jälkeen.
Albumi koostuu 1970-luvun rock-kappaleiden cover-versioista lukuun ottamatta kaksi kappaletta, jotka tehtiin albumia varten. Kappaleet ovat hard rock ja glam metal -painotteisia.
Levyllä soittavat Slaughter-yhtyeessä tunnetuksi tulleet Jeff Blando, Dana Strum ja Zoltan Chaney.
Kappaleet

Tattoos & Tequila – 3.43
He’s a Whore – 2.48  (Cheap Trick -cover)
AC DC – 4.07  (Sweet-cover)
Nobody’s Fault – 4.43  (Aerosmith-cover)
Another Bad Day – 4.07
No Feelings – 2.50  (Sex Pistols -cover)
Long Cool Woman – 3.26  (The Hollies -cover)
Another Piece of Meat – 3.07  (Scorpions-cover)
Who’ll Stop the Rain – 2.50  (Creedence Clearwater Revival -cover)
Viva Las Vegas – 2.53  (Elvis-cover)
The Bitch Is Back – 3.48  (Elton John -cover)
Beer Drinkers & Hell Raisers – 2.44  (bonuskappale, ZZ Top -cover)
Kokoonpano

Vince Neil – laulu
Jeff Blando – kitara
Dana Strum – basso
Zoltan Chaney – rummut
Arvostelut

AllMusic:
Imperiumi: 8+/10
Teneriffan eteläinen lentoasema

Teneriffan eteläisen lentoaseman lennonjohtotorni
Teneriffan eteläinen lentoasema (esp. Aeropuerto de Tenerife Sur, IATA: TFS, ICAO: GCTS), tunnettu myös nimellä Reina Sofían lentoasema, on toinen Kanariansaarten Teneriffan kahdesta lentoasemasta. Se sijaitsee saaren eteläosassa Granadilla de Abonan kunnassa matkailukeskusten tuntumassa. Matkaa saaren pääkaupunkiin Santa Cruziin on noin 60 kilometriä.
Lentoaseman suunnittelu alkoi 1960-luvun lopulla ilmailuministeriön havaittua saaren pohjoisosassa lähes 600 metriä korkeammalla sijaitsevan Los Rodeosin lentoaseman (nykyiseltä nimeltään Teneriffan pohjoinen lentoasema) hankalista sääolosuhteista johtuvat heikkoudet. Rakennustyöt alkoivat heinäkuussa 1973 ja virallisia avajaisia vietettiin 6. marraskuuta 1978 kuningatar Sofían johdolla, jonka mukaan lentoasema alun perin nimettiin. Los Rodeosilla vuonna 1977 tapahtuneen maailman tuhoisimman lento-onnettomuuden myötä Teneriffan kansainvälinen lentoliikenne siirrettiin uudelle lentoasemalle sen valmistuttua.
Teneriffan eteläisen lentoaseman läpi kulki 7 359 150 matkustajaa, 51 858 lentoa ja 4 293 tonnia rahtia vuonna 2010. Lentoasemalta käsin liikennöi joulukuussa 2023 kaikkiaan 55 lentoyhtiötä yli 110 kohteeseen.
Aiheesta muualla

Kuvia tai muita tiedostoja aiheesta Teneriffan eteläinen lentoasema Wikimedia Commonsissa
Lentoaseman esittely Aenan sivustolla (espanjaksi)
Espanjan lentoasemat
A Coruña
Albacete
Alicante
Almería
Asturia
Badajoz
Barcelona
Bilbao
Burgos
Castellón
Castellón-Costa Azahar
Ciudad Real
Córdoba
El Hierro
Fuerteventura
Girona
Granada
Huesca
Ibiza
Jerez
La Gomera
La Palma
La Seu d'Urgell
Lanzarote
Gran Canaria
León
Lleida
Logroño
Madrid-Barajas
Madrid-Cuatro Vientos
Madrid-Torrejón
Málaga
Melilla
Menorca
Murcia
Palma de Mallorca
Son Bonet
Pamplona
Reus
Sabadell
Salamanca
San Sebastián
Santander
Santiago de Compostela
Sevilla
Teneriffa pohjoinen
Teneriffa etelä
Valencia
Valladolid
Vigo
Vitoria
Zaragoza
Thalys

| Thalys International |
| --- | --- |

Perustiedot
 Thalys-yhteydet vuonna 2010
Toiminta-alue:  Alankomaat, Belgia, Ranska, Saksa
Aloittanut:  1996
Lopettanut:  2023 (omalla brändillään)
Omistajat:  
 • pääomistaja :  Eurostar Group
Rataverkko
Raideleveys:  1 435 mm
Thalys PBKA -juna pystyy toimimaan neljällä eri jännitejärjestelmällä.
Thalys oli suurnopeusjuna, joka liikennöi Ranskan, Belgian, Alankomaiden ja Saksan välillä Dortmundista, Kölnistä ja Amsterdamista Brysselin kautta Lilleen ja Pariisiin, talvisin myös Ranskan Alpeille. Thalys-junia liikennöi Thalys International -yhtiö, jonka omistivat Ranskan, Belgian ja Saksan valtiolliset rautatieyhtiöt, SNCF (62 %), NMBS/SNCB (28 %) ja DB (10 %). Thalys sulautui vuonna 2022 Eurostarin kanssa ja brändi lakkautettiin myöhemmin. Thalys-junat liikennöivät nykyään Eurostar-brändin alla.
Thalys-junat on muunneltu ranskalaisesta TGV-suurnopeusjunasta siten, että ne voivat kulkea Ranskan, Belgian, Alankomaiden ja Saksan rautateillä eri sähkö- ja ohjausjärjestelmissä. Junia on kahdentyyppisiä, yhteensä 26 kappaletta. Yhdeksässä junassa (PBA-junat) on kolme eri sähkönsyöttömahdollisuutta (25 kV 50 Hz, 1,5kV DC, 3 kV DC) ja ne ajavat Ranskan ja Amsterdamin välillä. Nämä junat omistaa SNCF. Junista 16 kappaletta (PBKA-junat) toimii neljällä eri jännitteellä (edellisten lisäksi 15 kV 16,7 Hz) ja ne pystyvät ajamaan kaikilla Thalys-reiteillä. PBKA-junien omistajia ovat SNCF, SNCB, DB ja alankomaalainen Nederlandse Spoorwegen (NS).
Noin 300 kilometrin matkalla Brysselistä Pariisiin (Gare du Nord) matka-aika on 1 h 22 min. Huippunopeus on 300 km/h.
Osa suurnopeusradoista ovat samoja, joita pitkin Eurostar-junat matkaavat Pariisista ja Brysselistä Lillen ja kanaalitunnelin kautta Lontooseen.
Thalys aloitti Eurostarin kanssa yhdistymiseen tähtäävän yhteistyön vuonna 2019. Huhtikuussa 2022 Thalyksen uusi taustayhtiö THI Factory sulautettiin uuden holdingyhtiön, Eurostar Groupin alle. Vuonna 2023 Thalys-brändi lakkautettiin ja Thalys-junat jatkoivat liikennöintiä Eurostar-brändin alla.
Aiheesta muualla

Kuvia tai muita tiedostoja aiheesta Thalys Wikimedia Commonsissa
Thalys.com (englanniksi, ranskaksi, hollanniksi, saksaksi)
Suurnopeusjunat
Acela Express
AVE
California High-Speed Rail
Eurostar
Le Frecce
InterCityExpress
JR-Maglev MLX01
Korea Train Express
Maglev
Pendolino
Shinkansen
TGV
Thalys
Transrapid
Treno Alta Velocità
X2000
Teneriffan pohjoinen lentoasema

Teneriffan pohjoinen lentoasema (esp. Aeropuerto de Tenerife Norte, aikaisemmin Los Rodeosin lentoasema) (IATA: TFN, ICAO: GCXO) on vanhempi Kanariansaarten Teneriffan kahdesta kansainvälisestä lentoasemasta. Se sijaitsee saaren koillisosassa San Cristóbal de La Lagunassa lähellä Santa Cruz de Tenerifeä. Se tunnettiin 1970-luvulle asti nimellä Los Rodeos. Vuonna 2009 lentoasemalla oli 4 054 147 matkustajaa.
Maailman toistaiseksi pahin lento-onnettomuus tapahtui tällä lentoasemalla vuonna 1977. Onnettomuuden jälkeen kansainväliset lennot siirrettiin uudemmalle Teneriffan eteläiselle lentoasemalle ja pohjoinen lentoasema toimi vain Kanariansaarten ja Espanjan sisäisten lentojen kohteena. Sittemmin myös kansainväliset lennot ovat palanneet pohjoiselle lentoasemalle, mutta matkustajamäärissä mitattuna eteläinen lentoasema on edelleen huomattavasti vilkkaampi.
Lentoaseman yhteydessä sijaitsee Espanjan maavoimien helikopterijoukkojen tukikohta.
Aiheesta muualla

Wikimedia Commonsissa on kuvia tai muita tiedostoja aiheesta .
Lentoaseman esittely Aenan sivustolla (espanjaksi)
Espanjan lentoasemat
A Coruña
Albacete
Alicante
Almería
Asturia
Badajoz
Barcelona
Bilbao
Burgos
Castellón
Castellón-Costa Azahar
Ciudad Real
Córdoba
El Hierro
Fuerteventura
Girona
Granada
Huesca
Ibiza
Jerez
La Gomera
La Palma
La Seu d'Urgell
Lanzarote
Gran Canaria
León
Lleida
Logroño
Madrid-Barajas
Madrid-Cuatro Vientos
Madrid-Torrejón
Málaga
Melilla
Menorca
Murcia
Palma de Mallorca
Son Bonet
Pamplona
Reus
Sabadell
Salamanca
San Sebastián
Santander
Santiago de Compostela
Sevilla
Teneriffa pohjoinen
Teneriffa etelä
Valencia
Valladolid
Vigo
Vitoria
Zaragoza
Teun Koopmeiners

Teun Koopmeiners vuonna 2021.
Teun Koopmeiners (s. 28. helmikuuta 1998 Castricum) on alankomaalainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Juventusta.
Koopmeiners nousi AZ Alkmaarin junioreista edustusjoukkueeseen kaudella 2017–2018. Hän pelasi runsaan neljän kauden aikana Eredivisiessa 116 ottelua ja teki niissä 35 maalia. Ensimmäisellä liigakaudellaan hän teki yhden maalin ja sen jälkeen kausittain kahdeksan, 11 ja 15 maalia. Hän pelasi Eurooppa-liigassa 14 ottelua ja teki niissä neljä maalia.
Koopmeiners siirtyi kesällä 2021 italialaisseura Atalantaan. Ensimmäisellä kaudellaan hän pelasi Serie A:ssa 30 ottelua ja teki maalin marraskuussa Veneziaa ja joulukuussa Hellas Veronaa vastaan sekä kaksi maalia helmikuussa Sampdoriaa vastaan. Mestarien liigassa hän pelasi viisi ja Eurooppa-liigassa kuusi ottelua. Kaudella 2022–2023 hän pelasi 33 Serie A -ottelua ja teki kymmenen maalia. Hän teki hattutempun syyskuussa Torinoa ja kesäkuussa kauden viimeisessä liigaottelussa Monzaa vastaan. Kaudella 2023–2024 hän pelasi 33 Serie A -ottelua ja teki niissä 12 maalia. Atalantan voittamassa Eurooppa-liigassa hän pelasi 12 ottelua.
Elokuussa 2024 Koopmeiners siirtyi 51,3 miljoonalla Juventukseen jatkamaan Serie A-pelejään viisivuotisella sopimuksella.
Koopmeiners on pelannut useissa Alankomaiden nuorisomaajoukkueissa. Hän pelasi alle 19-vuotiaiden Euroopan-mestaruuskilpailuissa 2017 neljä ottelua Alankomaiden yltäessä välieriin. Alle 21-vuotiaiden EM-kilpailuissa 2021 hän pelasi joukkueensa kapteenina kaksi alkulohko-ottelua mutta oli kolmannesta ottelusta sivussa varoitustilin täyttymisen vuoksi, ja kahden kuukauden tauon jälkeen pelattuihin pudotuspeleihin hän ei osallistunut, sillä hän liittyi Alankomaiden kesän 2021 miesten EM-kisamiehistöön.
Koopmeiners pelasi A-maajoukkueessa ensimmäisen ottelunsa lokakuussa 2020 ystävyysotteluissa Meksikoa vastaan ja toisen syyskuussa 2021 MM-karsintaottelussa Turkkia vastaan. Hän kuului kesällä 2021 pelatuissa EM-kilpailuissa Alankomaiden joukkueeseen mutta ei päässyt kentälle. MM-kilpailuissa 2022 hän pelasi avauskokoonpanossa alkulohko-ottelussa Ecuadoria vastaan ja tuli vaihdosta kentälle neljässä muussa ottelussa. Puolivälieräottelussa Argentiinaa vastaan hän tuli kentälle jo varsinaisen peliajan toisen jakson alkaessa. Hän syötti vapaapotkusta Alankomaiden 2–2-tasoitusmaalin lisäajan viime hetkillä ja teki ottelun ratkaisseessa rangaistuspotkukilpailussa maalin Alankomaiden kolmantena laukojana, mutta Argentiina kuitenkin voitti ja pudotti Alankomaat jatkosta.
Koopmeiners on huhtikuun 2024 loppuun mennessä pelannut 21 A-maaottelua ja tehnyt niissä kaksi maalia, kesäkuussa 2022 Kansojen liigan ottelussa Walesia ja marraskuussa 2023 EM-karsintaottelussa Gibraltaria vastaan.
Tattooed Millionaire

| Tattooed Millionaire Bruce Dickinson |
| --- | --- | --- |

Studioalbumin tiedot
 Äänitetty : 1989
 Julkaistu: 1990
 Tuottaja(t): Chris Tsangarides
 Tyylilaji: rock
 Kesto: 43.15
 Levy-yhtiö: EMI
Bruce Dickinsonin muut julkaisut
|   | Tattooed Millionaire 1990 | Balls to Picasso 1994 |
Tattooed Millionaire on laulaja Bruce Dickinsonin ensimmäinen sooloalbumi vuodelta 1990.
Alun perin Dickinsonin oli tarkoitus säveltää yksi kappale Renny Harlinin ohjaamalle Painajainen Elm Streetillä -elokuvan soundtrackille. Kappale ("Bring Your Daughter... to the Slaughter"), joka myöhemmin päätyi uudelleennauhoitettuna ja sovitettuna Iron Maidenin levylle, sai levy-yhtiössä niin innostuneen vastaanoton, että hänelle tarjottiin kokonaista levytyssopimusta. Ehtona oli, että kappaleet ovat valmiina nauhoituksia varten, mutta todellisuudessa niin ei tapahtunut.
Dickinson ryhtyi yhteistyöhön kitaristi Janick Gersin kanssa ja sävelsi kappaleet albumille kahdessa viikossa. Levy menestyi kaupallisesti hyvin ja sitä myytiin yli puoli miljoonaa kappaletta. Myös levyltä julkaistut singlet menestyivät kohtalaisesti Ison-Britannian singlelistalla, muun muassa nimikkokappale nousi Top-20 -listalle. Kriitikoilta albumi sai laimean vastaanoton. Sitä on pidetty muihin artistin levyihin verrattuna melko heikkona sisältämiensä täyteraitojen vuoksi.
Albumilta löytyy myös yksi lainakappale "All The Young Dudes", joka oli David Bowien säveltämä.
Kappaleet > CD 1

Son of a Gun – 5.54  (B. Dickinson-J. Gers)
Tattooed Millionaire – 4.27  (B. Dickinson-J. Gers)
Born in '58 – 3.39  (B. Dickinson–J. Gers)
Hell on Wheels – 3.39  (B. Dickinson–J. Gers)
Gypsy Road – 4.02  (B. Dickinson–J. Gers)
Dive! Dive! Dive! – 4.40  (B. Dickinson–J. Gers)
All the Young Dudes – 3.48  (D.Bowie)
Lickin' the Gun – 3.16  (B. Dickinson–J. Gers)
Zulu Lulu – 3.27  (B. Dickinson–J. Gers)
No Lies – 6.22  (B. Dickinson–J. Gers)
Kappaleet > CD 2

Bring Your Daughter...to the Slaughter – 5.00  (From The ”A Nightmare on Elm Street 5: The Dream Child” Soundtrack)
Ballad of Mutt – 3.34  (2001 Remaster)
Winds of Change – 3.22
Darkness Be My Friend – 2.03  (2001 Remaster)
Sin City – 4.39
Dive! Dive! Dive! – 4.43  (Live)
Riding With the Angels – 4.19  (Live)
Sin City – 4.49  (Live)
Black Night – 4.33  (Live)
Son of a Gun – 5.53  (Live)
Tattooed Millionaire – 4.35  (Live)
Yhtyeen kokoonpano

Bruce Dickinson - laulu
Janick Gers - kitara
Andy Carr - basso
Fabio Del Rio - rummut
TV3

TV3 on Viasatin televisiokanava. Kohdemaina ovat Baltian maat ja Pohjoismaat. Ensimmäinen TV3-kanava käynnistettiin uudenvuodenaattona vuonna 1987. Se mursi sittemmin monopolin, joka oli Skandinavian kielisten ohjelmien lähetyksessä.
Maat

Alussa kaikki Skandinavian maat jakoivat saman TV3-kanavan. Erilliset kanavat Tanskalle ja Norjalle aloitettiin pian, ja lopulta kaikilla oli oma kanavansa. 1990-luvulla TV3 laajeni Baltian maihin. Laajetessaan uusille markkina-alueille kanavat eivät ottaneet TV3-nimeä, vaikkakin ne pohjautuivat erittäin paljon TV3-malliin. Suomessa ei lähetetä TV3:a, sillä sen paikka on varattu MTV3:lle. Lyhennettä TV3 tosin käytettiin MTV3:n edeltäjästä Kolmoskanavasta esimerkiksi lehtien ohjelmatiedoissa.
Aiheesta muualla

TV3 - Latvia
TV3 - Liettua
TV3 (Arkistoitu – Internet Archive) - Norja
TV3 - Ruotsi
TV3 (Arkistoitu – Internet Archive) - Tanska
TV3 - Viro
Teurastamo

Teurastamo Chicagossa vuonna 1909.
Teurastamo on laitos, jossa teurastetaan tuotantoeläimiä ja jonka tarkoituksena on tuottaa lihaelintarvikkeita. Suomessa teurastetaan eläimistä useimmin sikoja, nautoja (lehmiä ja sonneja), lampaita, vuohia ja hevosia. Hevosten teurastamiseen on muutamia erikoisteurastamoja. Hevosten teurastamiseen tarvitaan myös erityislupa. Euroopan unionin jäsenyyden myötä porot pitää viedä lopetettavaksi teurastamoon.
Erityisvaatimuksia teurastukselle asettavat eräät uskonnolliset käytännöt, kuten juutalaisten košer ja muslimien halal.
Aiheesta muualla

Kuvia tai muita tiedostoja aiheesta Teurastamo Wikimedia Commonsissa
Taistelukenttä Maa

| Taistelukenttä Maa> Battlefield Earth |
| --- | --- |

Ohjaaja:  Roger Christian
Käsikirjoittaja:  J. David Shapiro L. Ron Hubbard
Tuottaja:  John Travolta
Säveltäjä:  Elia Cmiral
Kuvaaja:  Giles Nuttgens
Leikkaaja:  Robin Russell
Pääosat:   John Travolta  Barry Pepper  Forest Whitaker  Kim Coates  Kelly Preston  Michael Byrne  Sabine Karsenti  Richard Tyson  Tim Post 
Valmistustiedot
Valmistusmaa:  Yhdysvallat
Tuotantoyhtiö:  Morgan Creek Entertainment (käännä suomeksi) Franchise Pictures
Levittäjä:  Warner Bros.
Ensi-ilta:  2000
Kesto:  117 minuuttia
Alkuperäiskieli:  englanti
Budjetti:  73 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Taistelukenttä Maa (engl. Battlefield Earth) on vuonna 2000 ensi-iltansa saanut yhdysvaltalainen tieteistoimintaelokuva, joka perustuu L. Ron Hubbardin romaaniin Battlefield Earth vuodelta 1982. Elokuvan tarina sijoittuu vuoteen 3000, jolloin avaruusolennot ovat valloittaneet maapallon ja alistaneet ihmiset.
Elokuvan pääosia esittävät John Travolta, Barry Pepper, Forest Whitaker, Kim Coates, Sabine Karsenti, Kelly Preston, Michael Byrne, Richard Tyson, Tim Post ja John Topor. Elokuvan on ohjannut Roger Christian. Musiikin sävelsi Elia Cmiralin ja elokuvan tuottivat Jonathan Krane, Elie Samaha ja John Travolta. Käsikirjoituksesta vastasivat Corey Mandell ja J. D. Shapiro.
Elokuvan levittäjä on Warner Bros. Elokuvan aikaansaamisessa John Travoltalla oli suurin henkilökohtainen panos.[lähde? ] Hän muun muassa lobbasi elokuvaa eri tahoilla, sijoitti omia rahojaan elokuvan valmistumiseen ja oli mukana tuottajana sekä pääosan esittäjänä.
Vastaanotto

Elokuva ei ollut taloudellinen menestys ja se tuotti tekijöilleen yli 73 miljoonan dollarin tappiot.
Elokuva voitti yhteensä ennätykselliset yhdeksän Razzie-palkintoa: huonoimmasta elokuvasta, huonoimmasta ohjauksesta, huonoimmasta käsikirjoituksesta, huonoimmasta miespääosasta, huonoimmasta miessivuosasta, huonoimmasta naissivuosasta, huonoimmasta näyttelijäkaksikosta, huonoimmasta draamasta viimeisen 25 vuoden ajalta ja huonoimmasta vuosikymmenen elokuvasta, joista kaksi viimeksi mainittua vuonna 2005 ja 2010.
Aiheesta muualla

Battlefield Earth (2000) The Swedish Film Database. Viitattu 19.6.2021. (englanniksi)
| 0 | 1 | 2 |
| --- | --- | --- |
| Edeltäjä: Wild Wild West | Huonoimman elokuvan Golden Raspberry -palkinto 2001 | Seuraaja: Sormet pelissä |
John Travolta 'Taistelukenttä Maa' -elokuvan mainostilaisuudessa.